Mak dief steel helder oordag | News24
Mak dief steel helder oordag
’n Skynbaar baie mak dief het Dinsdagoggend tussen 7:30 en 10:00 by die huis van ’n weduwee in Astonbaai ingebreek en heelwat skade aan haar huis se agterdeur en diefwering aangerig.
Ria du Toit, ’n weduwee wat deel is van die Aston Bay Upliftment Project en baie van haar vryetyd aan die skoonmaak van erwe en verf van verkeerstrepe spandeer, het om 7.30 haar huis in Cormorantsingel verlaat om saam met die private werkersgroep ’n deel van Barbetsingel te verfraai.
By haar terugkeer het sy haar agterdeur oopgebreek gekry en gesien dat daar ook gepoog is om deur die diefwering in te kom. Haar klerekas is deursoek, en sovêr vermis sy ’n selfoon.
Van die bure naby haar het ’n jongman met ’n rugsak by haar agterdeur doenig gesien en hom skynbaar ge- ëien as ’n inwoner van die verwaarloosde woonwapark in die dorpsgebied. Besorgde vriende het haar dadelik besoek en probeer help om haar beskadigde eiendom te herstel en haar andersins te ondersteun.
Die polisie was gou op die toneel en daar is besoek gebring aan die woonwapark om leidrade op te volg.
Inwoners word gemaan om as ’n vaste reël hul sekuriteitstoestelle aan te skakel wanneer hulle hul huise verlaat en op die uitkyk te wees vir leeglêers wat geen skade ontsien om die geringste eiendom te steel nie.